Kanivin tekojärvi

Kanivin tekojärvi () on Ukrainan keskiosissa sijaitseva, pinta-alaltaan Euroopan yhdenneksitoista suurin tekojärvi ja 28. suurin makeanveden allas. Se muodostaa osan Dneprin pääuomaa, ja sijaitsee pääkaupunki Kiovasta kaakkoon. Tekojärvi sijaitsee Kiovan ja Tšerkasyn alueilla Tekojärvi syntyi Kanivin vesivoimalapadon rakentamisen seurauksena Dnepriin vuosina 1972-1978.

Tekojärven pituus on 162 kilometriä ja leveys enimmillään 5,1 kilometriä. Pinta-ala on 675 neliökilometriä, ja vesitilavuus 2,6 kuutiokilometriä. Tekojärveä käytetään muun muassa kasteluun, tulvien ehkäisyyn, kalastukseen ja vesitienä. Tärkeimmät rantakaupungit ovat Kiova ja Kaniv.

Kuvia

Lähteet

Aiheesta muualla

Dneprin vesistö
Ukrainan tekojärvet
Kiovan alue
Tšerkasyn alue